Lõuna-Aafrika Vabariigis saadeti Desmond Tutu viimsele teekonnale
Lõuna-Aafrika Vabariigis saadeti viimsele teekonnale legendaarne peapiiskop Desmond Tutu.
Ärasaatmisel kõnelnud president Cyril Ramaphosa tõstis esile Tutut kui moraalset kompassi ja rahvuslikku südametunnistust, vahendas "Aktuaalne kaamera".
"Desmond Tutu oli ristirüütel vabaduse, õigluse, võrdsuse ja rahu võitluses mitte ainult Lõuna-Aafrikas, vaid kogu maailmas," ütles Ramaphosa.
90-aastasena surnud Tutu pälvis Nobeli rahupreemia oma tegevuse eest, mille üks osa oli ka apartheidi vastane võitlus.
Tutu surnukeha kremeeritakse ja tema tuhk kavatsetakse asetada Kaplinna katedraali privaatsel tseremoonial.
Toimetaja: Aleksander Krjukov